b'\n_START_ARTICLE_\nForgyldning\n_START_PARAGRAPH_\nForgyldning er betegnelsen for et lag af guld, bladguld eller guldfarvet materie._NEWLINE_Middelalderens europ\xc3\xa6iske malerier p\xc3\xa5 panneau var ofte forgyldte ved hj\xc3\xa6lp af guldgrund. P\xc3\xa5 samme m\xc3\xa5de kan skulpturer v\xc3\xa6re helt eller delvis forgyldte. Der benyttes forskellige mekaniske eller kemiske metoder, i s\xc3\xa6rdeleshed for keramik, metal- eller tr\xc3\xa6arbejder (for eksempel til m\xc3\xb8bler). I dag anbringes guld p\xc3\xa5 metalarbejde som oftest gennem elektrolyse._NEWLINE_En \xc3\xa6ldre metode til at forgylde metalgenstande er den s\xc3\xa5kaldte brandforgyldning. Genstanden pensledes med en amalgam best\xc3\xa5ende af kviks\xc3\xb8lv og guld og opvarmedes derefter s\xc3\xa5dan at kviks\xc3\xb8lvet fordampede. Metoden oph\xc3\xb8rtes med at blive brugt i almindelighed p\xc3\xa5 grund af de meget giftige kviks\xc3\xb8lvsdampe som dannes med denne metode.'